rejauldu/bengali-wikipedia huggingface dataset:
স্টেফান কফি আম্ব্রোজিউস (, ; জন্ম: ১৮ ডিসেম্বর ১৯৯৮; স্টেফান আম্ব্রোজিউস নামে সুপরিচিত) হলেন একজন জার্মান পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লিগের দ্বিতীয় স্তর ২. বুন্দেসলিগার ক্লাব হামবুর্গার এবং জার্মানি অনূর্ধ্ব-২১ দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় হিসেবে খেলে থাকেন।  জার্মান ফুটবল ক্লাব আইনিংকাইট ভিলহেমসবুর্গের যুব পর্যায়ের হয়ে খেলার মাধ্যমে আম্ব্রোজিউস ফুটবল জগতে প্রবেশ করেছেন এবং পরবর্তীকালে ভিলহেমসবুর্গ, জাংকট পাওলি এবং হামবুর্গারের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৭–১৮ মৌসুমে, জার্মান ক্লাব হামবুর্গার ২-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৩ মৌসুম অতিবাহিত করেছেন; হামবুর্গার ২-এর হয়ে তিনি ৫১ ম্যাচে ১টি গোল করেছেন। হামবুর্গার ২-এর হয়ে খেলাকালীন ২০১৭–১৮ মৌসুমে তিনি হামবুর্গারের মূল দলের হয়ে অভিষেক করেছেন।  ২০২০ সালে, আম্ব্রোজিউস জার্মানি অনূর্ধ্ব-২১ দলের হয়ে জার্মানির বয়সভিত্তিক পর্যায়ে অভিষেক করেছিলেন।  প্রারম্ভিক জীবন স্টেফান কফি আম্ব্রোজিউস ১৯৯৮ সালের ১৮ই ডিসেম্বর তারিখে জার্মানির হামবুর্গে জন্মগ্রহণ করেছেন এবং সেখানেই তার শৈশব অতিবাহিত করেছেন। তার বাবা-মা উভয়েই ঘানায়ীয় বংশোদ্ভূত।  আন্তর্জাতিক ফুটবল আম্ব্রোজিউস জার্মানি অনূর্ধ্ব-২১ দলের হয়ে খেলার মাধ্যমে জার্মানির প্রতিনিধিত্ব করেছেন। ২০২০ সালের ১২ই নভেম্বর তারিখে তিনি স্লোভেনিয়া অনূর্ধ্ব-২১ দলের বিরুদ্ধে ম্যাচে জার্মানি অনূর্ধ্ব-২১ দলের হয়ে আন্তর্জাতিক পর্যায়ে অভিষেক করেছেন। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের জার্মানি অনূর্ধ্ব-২১ দলে স্থান পেয়েছেন।  তথ্যসূত্র  বহিঃসংযোগ            বিষয়শ্রেণী:১৯৯৮-এ জন্ম বিষয়শ্রেণী:জীবিত ব্যক্তি বিষয়শ্রেণী:জার্মান পুরুষ ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:রেগিওনাললিগার খেলোয়াড় বিষয়শ্রেণী:বুন্দেসলিগার খেলোয়াড় বিষয়শ্রেণী:ফুটবল ক্লাব জাংকট পাওলির খেলোয়াড় বিষয়শ্রেণী:হামবুর্গার স্পোর্টস ক্লাব ২-এর খেলোয়াড় বিষয়শ্রেণী:হামবুর্গার স্পোর্টস ক্লাবের খেলোয়াড় বিষয়শ্রেণী:জার্মানির আন্তর্জাতিক যুব ফুটবলার বিষয়শ্রেণী:জার্মানির অনূর্ধ্ব-২১ আন্তর্জাতিক ফুটবলার বিষয়শ্রেণী:হামবুর্গের ফুটবলার বিষয়শ্রেণী:কার্লস্রুহার স্পোর্টস ক্লাবের খেলোয়াড় বিষয়শ্রেণী:২. বুন্দেসলিগার খেলোয়াড় বিষয়শ্রেণী:ফুটবল সেন্ট্রাল ডিফেন্ডার
আরশাদ নওয়াজ (জন্ম ২৫ মে ১৯৫৫) একজন পাকিস্তানি সাবেক ক্রিকেটার। তিনি ১৯৭১ থেকে ১৯৮৬ সালের মধ্যে পাকিস্তানের বেশ কয়েকটি ঘরোয়া দলের হয়ে ২২টি প্রথম-শ্রেণীর ক্রিকেট ম্যাচ খেলেন।    আরও দেখুন    পাকিস্তান অটোমোবাইলস কর্পোরেশন ক্রিকেটারদের তালিকা   তথ্যসূত্র    বহিঃসংযোগ     বিষয়শ্রেণী:সারগোদা থেকে আগত ক্রিকেটার বিষয়শ্রেণী:পাকিস্তান অটোমোবাইলস কর্পোরেশনের ক্রিকেটার বিষয়শ্রেণী:করাচির ক্রিকেটার বিষয়শ্রেণী:হাউজ বিল্ডিং ফাইন্যান্স কর্পোরেশনের ক্রিকেটার বিষয়শ্রেণী:পাকিস্তানি ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৫৫-এ জন্ম
ধেমাজি (উচ্চারণ:deɪˈmɑ:ʤi or di:ˈmɑ:ʤi) ব্ৰহ্মপুত্ৰ নদীর উত্তর পাড়ে অবস্থিত ভারতের আসাম রাজ্যের একটি জেলা। জেলাটির উত্তরে এবং পূর্বে অরুণাচল প্রদেশ, দক্ষিণে ব্ৰহ্মপুত্ৰ নদী এবং পশ্চিমে লখিমপুর জেলা। ধেমাজি জেলার মোট আয়তন হচ্ছে ৩২৩৭ বৰ্গ কি:মি:। জেলাটিকে দুটা মহকুমাতে ভাগ করা হয়েছে: ধেমাজি এবং জোনাই। ধেমাজি নগর ধেমাজি জেলার সদর।  ২০০১ সনের লোকগণনা মতে, জেলাটির মোট জনসংখ্যা হচ্ছে ৫.৭১ লাখ, যার ২.৯৫ লক্ষ পুরুষ এবং ২.৭৬ লক্ষ মহিলা। এখানকার সাক্ষরতার হার ৬৬%। সমুদ্ৰপৃষ্ঠ থেকে এর গড় উচ্চতা ১০৪ মিটার। জনবসতির ঘনত্ব প্ৰতি বৰ্গ কিলোমিটারে ১৭৬ জন।   ধেমাজি নামের উৎপত্তি  বহুল প্ৰচলিত পৌরাণিক জনবিশ্বাস মতে, 'ধেমাজি' নামটির উৎপত্তি - একসময়ে সেইস্থানে একটি নদীতে সঘনাই নিজের সূঁতি সেলাই করছিল তথা বানপানীর তাণ্ডবলীলা চালায়, সেইসময়ের লোকেরা একে কোনো অশুভ শক্তি দ্বারা প্ৰভাবিত বুলি ভেবেছিল । এইদরে সঘনাই বানপানী এবং সূঁতি সলোবা বাবে লোকসকলে বানপানিকে বলত "ঢাল" এবং সূঁতি সলোবা বলে "ধেমালি" বুলিছিল (যিহেতু ঠাইখন বানপানিৰ খেলপথাৰত পৰিণত হয়েছিল)। কালক্ৰমে মূখবাগৰি অঞ্চলটোৰ নাম "ঢাল-ধেমালি" হয় । পয্যায়ক্ৰমে "ঢাল" শব্দটি বিলুপ্ত হৈ "ধেমালি" শব্দটি প্ৰচলিত হয়েছে। এবং এই "ধেমালি" শব্দটিই আজকের "ধেমাজি"।   ইতিহাস  আনুমানিক ১২৪০ খ্ৰীষ্টাব্দে আশেপাশে আহোম রাজবংশর প্ৰতিষ্ঠাতা স্বৰ্গদেউ চ্যুকাফাই বৰ্তমানের ধেমাজি জেলার, তেতিয়ার হাবুং নামের কোনো অঞ্চলে রাজধানী স্থাপন করে বলে বলা হয়। সঘনাই হোবা বানরের প্ৰকোপে অতিষ্ঠ হয়ে স্বৰ্গদেউ জনাই রাজধানী হাবুংর পারে স্থানান্তর করে। এর আগে এবং পাছে (১২২৩-১৫২৩ খ্ৰীষ্টাব্দ) এই অঞ্চল চুতীয়া সকলর অধীনে আছিল। ১৫২৩ খ্ৰীষ্টাব্দে আহোম রাজা চুহুংমুঙর আক্ৰমণে চুতীয়া রাজা নাতিপাল নিহত হবার পরে এই অঞ্চল পুনরায় আহোম রাজ্যের অন্তৰ্ভূক্ত হয়।   ধেমাজি জেলা গঠন  খ্ৰীষ্টীয় ১৯৮৯ সনের ১৪ আগস্ট ধেমাজি জেলার গঠন আসাম সরকারে ঘোষণা কৰে।   ভৌগোলিক অবস্থান    প্ৰশাসনিক বিভাজন  ধেমাজি জিলা জোনাই বিধানসভা সমষ্টি এবং ধেমাজি বিধানসভা সমষ্টির অন্তৰ্গত। এই দুইটা সমষ্টি অনুসূচীত জনজাতির প্ৰাৰ্থীর জন্য সংরক্ষিত।   অৰ্থনীতি    জনবৈশিষ্ট্য  ২০০১ সনের জনগণনা অনুসারে ধেমাজি জেলার মোট জনসংখ্যা ৫,৭১,৯৪৪ জন (পুরুষ ২,৯৪,৬৪৩ এবং মহিলা ২,৭৭,৩০১)। লিংগ অনুপাতে প্ৰতি হাজার পুরুষের বিপরীতে ৯৩৬ জন মহিলা। জনবসতির ঘনত্ব প্ৰতি বৰ্গ কিলো মিটারে ১৭৬ জন।  ধেমাজি একটি গ্ৰাম্য প্ৰধান জেলা। এখানে হিন্দু ধৰ্ম প্ৰধান ধৰ্ম। সীমিতভাবে খ্ৰীষ্টান এবং ইসলাম ধর্মের প্ৰচলন আছে। এই জেলায় সাম্প্ৰদায়িক হিংসার তথ্য প্ৰায় নাই বলেই চলে।  অসমীয়া হলো প্ৰধান এবং সাধারণ ভাবে ব্যবহৃত ভাষা । এর বাইরেও ধেমাজি জেলাতে মিচিং, বড়ো এবং বাংলা ভাষা ঘরোয়াভাবে ব্যবহার হয়।   শিক্ষা  জেলায় সাক্ষরতার হার ৪১.৬৯%। মহিলা সাক্ষরতার হার ১৩.৬%। নিন্ম এবং উচ্চ প্ৰাথমিক পর্যায়ের শিক্ষা প্রতিষ্ঠানঃ  ভৈরবপুর নেতাজী মধ্য ইংরেজি বিদ্যালয়   যোগাযোগ    ধেমাজির উল্লেখযোগ্য  ধেমাজির উল্লেখযোগ্য দর্শনীয় স্থান   বরদৈবাম বিলমুখ পাখি উদ্যান   উল্লেখযোগ্য স্থাপনা    প্ৰাকৃতিক দুৰ্যোগ    তথ্যসূত্র    বহিঃসংযোগ   অফিসিয়াল ওয়েবসাইট  বিষয়শ্রেণী:আসামের জেলা বিষয়শ্রেণী:ধেমাজি জেলা বিষয়শ্রেণী:১৯৮৯-এ আসামে প্রতিষ্ঠিত
নানাজী সীতারাম শ্যামকুলে ১৩তম মহারাষ্ট্র বিধানসভার সদস্য। তিনি চন্দ্রপুর বিধানসভা কেন্দ্রের প্রতিনিধিত্ব করেন। তিনি ভারতীয় জনতা পার্টির (বিজেপি) অন্তর্ভুক্ত।  মে, ২০১৩ সালে তিনি বিজেপির মহারাষ্ট্র রাজ্য এসসি সেলে নিয়োগ পেয়েছিলেন।  ২০০৯ সালে তিনি বিজেপির সদস্য হিসাবে বিধানসভার সদস্য হন।  এর আগে তিনি নাগপুর পৌর কর্পোরেশনের ১১৪ নম্বর ওয়ার্ড তাকলি সিমের একজন কর্পোরেটর ছিলেন।     তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:মহারাষ্ট্র বিধানসভার সদস্য ২০০৯-২০১৪ বিষয়শ্রেণী:মহারাষ্ট্রের ভারতীয় জনতা পার্টির রাজনীতিবিদ বিষয়শ্রেণী:মারাঠি রাজনীতিবিদ বিষয়শ্রেণী:মহারাষ্ট্র বিধানসভার সদস্য বিষয়শ্রেণী:মহারাষ্ট্র বিধানসভার সদস্য ২০১৪-২০১৯
২০০২ সালের ২২ জানুয়ারি ভারতের পশ্চিমবঙ্গ রাজ্যের রাজধানী কলকাতার আমেরিকান কালচারাল সেন্টারে একটি ইসলামি জঙ্গি হানায় চার জন পুলিশ কনস্টেবল ও একজন বেসরকারি নিরাপত্তা কর্মী নিহত হন এবং ২০ জন লোক আহত হন। কলকাতার আমেরিকান কালচারাল সেন্টারে একটি গ্রন্থাগার, আমেরিকান দূতাবাসের জনসংযোগ কার্যালয়, একটি মুদ্রণ বিভাগ ও একটি সাংস্কৃতিক শাখা অবস্থিত।  ভারতীয় সময় সকাল ৬টা ১৫ মিনিট নাগাদ দুই জঙ্গি শাল মুড়ি দিয়ে মোটরসাইকেল চেপে আমেরিকান সেন্টার ভবনে প্রবেশের চেষ্টা করে। তারা চেকপয়েন্টে না থেমে একটি একে-৪৭ বন্দুক থেকে পুলিশ কর্মীদের দিকে গুলি ছুঁড়তে শুরু করে। পুলিশেরাও পালটা গুলি চালায়। মৃত চার পুলিশ কর্মী কলকাতা পুলিশের কনস্টেবল। অপর এক মৃত নিরাপত্তা কর্মী বেসরকারি নিরাপত্তা সংস্থা গ্রুপ ফোরের কর্মী। জঙ্গি হানায় মৃত কনস্টেবলরা হলেন পীযূষ সরকার, উজ্জ্বল বর্মণ, সুরেশ হেমব্রম ও অনুপ মণ্ডল। এঁরা কলকাতা শসস্ত্র পুলিশ বাহিনীর পঞ্চম ব্যাটেলিয়নের কর্মী ছিলেন।  দুটি সংগঠন এই হামলার দায় স্বীকার করে। হরকত-উল-জিহাদ-আল-ইসলামি (হুজি) সদস্য ফারহান মালিক হামলার দায় নিয়ে বলেন, এই হামলা “আমেরিকার অশুভ সাম্রাজ্যের” বিরুদ্ধে প্রতিবাদ। অন্যদিকে আসিফ রাজা কম্যান্ডো নামে আরেক ইসলামি জঙ্গি গোষ্ঠীর সদস্যও এই হামলার দায় স্বীকার করেন। কলকাতার বিশিষ্ট জুতো ব্যবসায়ী পার্থপ্রতিম রায়বর্মণের অপহরণ মামলাতেও ফারহান মালিক পুলিশের ‘ওয়ান্টেড’ তালিকাভুক্ত ছিলেন।  এই জঙ্গি হানার চারদিন পর সালিম ও জাহিদ নামে দুই জন জঙ্গি ঝাড়খণ্ড রাজ্যের হাজারিবাগে দিল্লি পুলিশের একটি দলের সঙ্গে সংঘর্ষে নিহত হন। এই দুই জঙ্গির মৃত্যুকালীন জবানবন্দী থেকে পুলিশ জানতে পারে, আমেরিকান সেন্টারে জঙ্গি হানার সঙ্গে আফতাব আনসারি জড়িত।  ২০০২ সালের ২৩ জানুয়ারি দুবাই থেকে এই জঙ্গি হানার প্রধান অভিযুক্ত আফতাব আনসারি ওরফে ফারহান মালিক গ্রেফতার হন। ২০০২ সালের ৯ ফেব্রুয়ারি তাকে ভারতে নিয়ে আসা হয়। আনসারি পাকিস্তানি ভ্রমণ নথি নিয়ে ঘুরছিলেন। তার পাসপোর্ট নম্বর ছিল জে ৮৭২১৪২। এটি ২০০০ সালের ফেব্রুয়ারি মাসে লাহোর থেকে ইস্যু করা হয়েছিল। এই পাসপোর্টে তার নাম ছিল শাফিক মোহাম্মদ রানা।  ২০০৫ সালের ২৮ এপ্রিল বিশেষ সি.বি.আই আদালত আফতার আনসারি ও অন্য ছয় জঙ্গিকে এই হানার জন্য দোষী সাব্যস্ত করে। ভারতীয় দণ্ডবিধির ১২১ নং ধারা অনুসারে, রাষ্ট্রের বিরুদ্ধে যুদ্ধ ঘোষণার অপরাধে আফতাব আনসারি ও জামিলুদ্দিন নাসিরের মৃত্যুদণ্ড হয়। অন্য ছয় দোষীর নাম হল রেহান আলম, মাশারাত হোসেন, আদিল হাসান, হসরত আলম ও শাকির আখতার।  ২০১০ সালের ৫ ফেব্রুয়ারি কলকাতা হাইকোর্ট আফতাব আনসারি ও আমিলুদ্দিন নাসিরের মৃত্যুদণ্ডের নির্দেশে স্থগিতাদেশ জারি করে। তৎসহ অন্য তিন অভিযুক্তের ফাঁসির বদলে সাত বছরের কারাদণ্ড জারি করা হয়।  আরও দেখুন  সজল বারুই  পাদটীকা  বহিঃসংযোগ The arrest of Aftab Ansari Aftab Ansari exposes spread of Dawood tentacles   বিষয়শ্রেণী:ভারতে সন্ত্রাসবাদ বিষয়শ্রেণী:কলকাতায় অপরাধ বিষয়শ্রেণী:কলকাতার ইতিহাস বিষয়শ্রেণী:পশ্চিমবঙ্গে অপরাধ বিষয়শ্রেণী:২০০০-এর দশকে পশ্চিমবঙ্গ বিষয়শ্রেণী:২০০২-এ গণহত্যা বিষয়শ্রেণী:ভারতে ইসলামি সন্ত্রাস বিষয়শ্রেণী:ভারতে কূটনৈতিক মিশনে হামলা
গুস্তাভ এরিক লুদভিগসন (; জন্ম: ২০ অক্টোবর ১৯৯৩; গুস্তাভ লুদভিগসন নামে সুপরিচিত) হলেন একজন সুয়েডীয় পেশাদার ফুটবল খেলোয়াড়। তিনি বর্তমানে দক্ষিণ কোরিয়ার পেশাদার ফুটবল লিগের শীর্ষ স্তর কে লিগ ১-এর ক্লাব উলসান এইচডির হয়ে আক্রমণভাগের খেলোয়াড় হিসেবে খেলেন। তিনি মূলত বাম পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে কেন্দ্রীয় আক্রমণভাগের খেলোয়াড় অথবা ডান পার্শ্বীয় আক্রমণভাগের খেলোয়াড় হিসেবে খেলেন।  প্রারম্ভিক জীবন গুস্তাভ এরিক লুদভিগসন ১৯৯৩ সালের ২০শে অক্টোবর তারিখে সুইডেনের গোথেনবার্গে জন্মগ্রহণ করেছেন এবং সেখানেই তার শৈশব অতিবাহিত করেছেন।  তথ্যসূত্র  বহিঃসংযোগ               বিষয়শ্রেণী:১৯৯৩-এ জন্ম বিষয়শ্রেণী:জীবিত ব্যক্তি বিষয়শ্রেণী:সুয়েডীয় ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:উলসান এইচডি ফুটবল ক্লাবের খেলোয়াড় বিষয়শ্রেণী:কে লিগ ১-এর খেলোয়াড়
উইলফ্রিড অ্যান্ড্রু বার্ক (২৩ নভেম্বর ১৮৮৯ - ১৮ জুলাই ১৯৬৮) ছিলেন একজন ব্রিটিশ ট্রেড ইউনিয়ন সংগঠক এবং রাজনীতিবিদ যিনি লেবার পার্টিতে উচ্চ পদ অর্জন করেছিলেন এবং ২৪ বছর ধরে বার্নলির সংসদ সদস্য (এমপি) হিসাবে দায়িত্ব পালন করেছিলেন। তিনি সংক্ষিপ্তভাবে অ্যাটলি সরকারে সহকারী পোস্টমাস্টার-জেনারেল হিসাবে ছিলেন। সরকার ছাড়ার পর তিনি দলীয় কাজে মনোনিবেশ করেন, বেভানাইটসের সাথে লড়াই করেন এবং জাতীয় নির্বাহী কমিটির চেয়ারম্যান হিসেবে দায়িত্ব পালন করেন।   বার্নলির সংসদ সদস্য  ১৯৩২ সালের অক্টোবরে, বার্ককে লেবার পার্টির প্রার্থী হিসাবে বার্নলির জন্য গৃহীত হয়েছিল, একটি নির্বাচনী এলাকা যা পার্টি নেতা আর্থার হেন্ডারসন ১৯৩১ সাল পর্যন্ত ছিল।"Labour Parliamentary Candidates", The Times, 1 November 1932, p. 8. যে বসা সদস্য হেন্ডারসনকে পরাজিত করেছিলেন তিনি ছিলেন ভাইস-অ্যাডমিরাল গর্ডন ক্যাম্পবেল ভিসি, একজন প্রথম বিশ্বযুদ্ধের নায়ক একজন 'ন্যাশনাল' প্রার্থী হিসেবে নির্বাচিত হয়েছিলেন এবং রক্ষণশীল নয়; ক্যাম্পবেল একজন লিবারেল ন্যাশনাল হিসেবে দাঁড়ানোর সিদ্ধান্ত নেন কিন্তু তারপরও তাকে কঠিন লড়াই বলে মনে করা হয়।"In The Constituencies", The Times, 6 November 1935, p. 9. কঠিন লড়াইয়ের পর বার্ক ৪,১৯৫ ভোটে জয়ী হন।"The Times House of Commons 1935", p. 54.   তথ্যসূত্র    বহিঃসংযোগ     বিষয়শ্রেণী:শ্রমিক দল (যুক্তরাজ্য) এর চেয়ারম্যান বিষয়শ্রেণী:যুক্তরাজ্যের সংসদ সদস্য ১৯৫৫-১৯৫৯ বিষয়শ্রেণী:যুক্তরাজ্যের সংসদ সদস্য ১৯৫১-১৯৫৫ বিষয়শ্রেণী:যুক্তরাজ্যের সংসদ সদস্য ১৯৫০-১৯৫১ বিষয়শ্রেণী:যুক্তরাজ্যের সংসদ সদস্য ১৯৪৫-১৯৫০ বিষয়শ্রেণী:যুক্তরাজ্যের সংসদ সদস্য ১৯৩৫-১৯৪৫ বিষয়শ্রেণী:ইংল্যান্ডের নির্বাচনী এলাকা থেকে শ্রমিক দল (যুক্তরাজ্য) এর সংসদ সদস্য বিষয়শ্রেণী:১৯৬৮-এ মৃত্যু বিষয়শ্রেণী:১৮৮৯-এ জন্ম বিষয়শ্রেণী:অ্যাটলি সরকারের মন্ত্রী, ১৯৪৫-১৯৫১ বিষয়শ্রেণী:লিভারপুলের রাজনীতিবিদ বিষয়শ্রেণী:জিএমবি (ট্রেড ইউনিয়ন) সমর্থিত সংসদ সদস্য
ইন্দু প্রকাশ ১৮০০-এর দশকের শেষের দিকে এবং ১৯০০-এর দশকের প্রথম দিকে বোম্বে থেকে প্রকাশিত একটি অ্যাংলো-মারাঠি সাময়িকী ছিল। ১৮৬২ সালে বিষ্ণু পরশুরাম পণ্ডিত দ্বারা প্রতিষ্ঠিত, এটি একটি সাপ্তাহিক দ্বি-ভাষিক সাময়িকী হিসাবে প্রকাশিত হয়েছিল এবং প্রায়শই ভারতীয় স্বাধীনতা আন্দোলন এবং ব্রিটিশ ঔপনিবেশিক শাসনের সমালোচনাকে সমর্থনকারী নিবন্ধগুলি ধারণ করে। পরে তা লোকমান্যে একীভূত হয়। ইন্দুপ্রকাশের সাফল্যে রানাডে, তেলাং, চন্দোয়ারাকর, পার্বতে জড়িত ছিলেন। কেজি দেশপান্ডে যিনি ইন্দুপ্রকাশের দায়িত্বে ছিলেন, তিনি শ্রী অরবিন্দকে বর্তমান রাজনৈতিক পরিস্থিতি সম্পর্কে লিখতে অনুরোধ করেছিলেন। অরবিন্দ ঘোষ "পুরোনোদের জন্য নতুন প্রদীপ" শিরোনামে একটি জ্বলন্ত নিবন্ধ লিখতে শুরু করেছিলেন যেখানে তিনি কংগ্রেসের মধ্যপন্থী নীতির কঠোর সমালোচনা করেন।   পত্রিকার নামের অর্থ বাংলায় জ্যোৎস্না।    তথ্যসূত্র   বিষয়শ্রেণী:বিলুপ্ত সাপ্তাহিক সংবাদপত্র বিষয়শ্রেণী:মহারাষ্ট্রে ভারতীয় স্বাধীনতা আন্দোলন বিষয়শ্রেণী:ভারতীয় স্বাধীনতা আন্দোলনের সাহিত্য বিষয়শ্রেণী:১৮৬১-এ প্রতিষ্ঠিত প্রকাশনা বিষয়শ্রেণী:১৮৬১-এ ব্রিটিশ ভারতে প্রতিষ্ঠিত বিষয়শ্রেণী:মারাঠি ভাষার সংবাদপত্র বিষয়শ্রেণী:ভারতের ইংরেজি ভাষার সংবাদপত্র বিষয়শ্রেণী:ভারতের বিলুপ্ত সংবাদপত্র বিষয়শ্রেণী:মুম্বইয়ের সংবাদপত্র
শ্যামানন্দ সেন (১৯০১ - ২৫শে জুন ১৯৮০) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী। ময়মনসিংহের বিপ্লবী সংস্থা সাধনা সমিতির বিশিষ্ট কর্মী ছিলেন। তিনি দীর্ঘ ২০ বছর ব্রিটিশ রাজের কারাদণ্ড এবং নানা নির্যাতন ভোগ করেন।ত্রৈলোক্যনাথ চক্রবর্তী, জেলে ত্রিশ বছর, ধ্রুপদ সাহিত্যাঙ্গন, ঢাকা, ঢাকা বইমেলা ২০০৪, পৃষ্ঠা ২২১-২২২।   জন্ম  শ্যামানন্দ সেনের জন্ম মুন্সীগঞ্জ জেলার বজ্রযোগিনী গ্রামে। তার পিতার নাম নৃপেন্দ্রনাথ সেন।   বিপ্লবী কর্মকাণ্ড  মাত্র ১২ বছর বয়সে বিপ্লবী যুগান্তর দলে যোগ দেন এবং ময়মনসিংহের প্রথম সারির নেতাদের ঘনিষ্ঠতায় আসেন। বাঘা যতীনের নেতৃত্বে পরিচালিত বালেশ্বর যুদ্ধ সংঘটনের পর নেতারা আত্মগোপন করলে তাদের মধ্যে যোগাযোগ রক্ষার দায়িত্বভার সেই কিশোর বয়সেই তিনি বিশ্বস্ততার সংগে পালন করেন। ১৯১৭ সালে ভারত-রক্ষা আইনে গ্রেপ্তার হয়ে দুবছর পর ছাড়া পান। ময়মনসিংহে কংগ্রেস-সংগঠন তথা বৈপ্লবিক কর্মকেন্দ্র সংগঠনে সুরেন্দ্রমোহন ঘোষের ঘনিষ্ঠতম কর্মী হিসেবে কাজ করেছেন। ১৯২৪-২৭, ১৯৩১-৩৮, ১৯৪১-৪৬ সাল পর্যন্ত কারারুদ্ধ ছিলেন। যুগান্তর দলের সংগঠক এবং বিভিন্ন পর্যায়ের কংগ্রেসি আন্দোলনে, স্বরাজ পার্টির গঠনে, চৌকিদারি ট্যাক্স আন্দোলনে, তারকেশ্বর সত্যাগ্রহে সক্রিয় অংশগ্রহণ করেছেন।সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৭৩১,    সাধনা সমিতির অন্যান্য সদস্যবৃন্দ  শ্যামানন্দ সেন ছাড়াও সাধনা সমিতির অন্যান্য সদস্য ছিলেন হেমেন্দ্রকিশোর আচার্য চৌধুরী, সুরেন্দ্রমোহন ঘোষ, সিধু সেন, পৃথ্বীশচন্দ্র বসু, কোহিনুর ঘোষ, বিনোদচন্দ্র চক্রবর্তী, মহেন্দ্রচন্দ্র দে, আনন্দকিশোর মজুমদার, ভক্তিভূষণ সেন, ক্ষিতীশচন্দ্র বসু, মনোরঞ্জন ধর, সুধেন্দ্র মজুমদার, মতিলাল পুরকায়স্থ, সঞ্জীবচন্দ্র রায়, মোহিনীশঙ্কর রায়, দ্বিজেন্দ্র চৌধুরী ননী, ও নগেন্দ্রশেখর চক্রবর্তী। এঁদের সকলেই বহু বৎসর কারাগারে ও অন্তরীণে আবদ্ধ ছিলেন।   তথ্যসূত্র      বিষয়শ্রেণী:১৯০১-এ জন্ম বিষয়শ্রেণী:পূর্ববঙ্গে জন্ম বিষয়শ্রেণী:১৯৮০-এ মৃত্যু বিষয়শ্রেণী:বাংলাদেশী বিপ্লবী বিষয়শ্রেণী:ঢাকার বিপ্লবী বিষয়শ্রেণী:মুন্সীগঞ্জের বিপ্লবী বিষয়শ্রেণী:পূর্ব বাংলা থেকে ভারতীয় স্বাধীনতা কর্মী বিষয়শ্রেণী:পূর্ববঙ্গের ব্রিটিশ উপনিবেশবাদ বিরোধী বিপ্লবী বিষয়শ্রেণী:ভারতের স্বাধীনতা আন্দোলন বিষয়শ্রেণী:অনুশীলন সমিতি বিষয়শ্রেণী:বাঙালি বিপ্লবী বিষয়শ্রেণী:ভারতীয় স্বাধীনতার বিপ্লবী আন্দোলন বিষয়শ্রেণী:ভারতীয় স্বাধীনতা কর্মী
দ্য স্ট্রেইট মাইন্ড অ্যান্ড আদার এসেজ হল ১৯৯২ সালের মনিক উইটিগের প্রবন্ধের একটি সংকলন।  সংগ্রহটি ২০০১ সালে ফরাসি ভাষায় লা পেনেসি স্ট্রেইট নামে অনুবাদ করা হয়Brad Epps and Jonathan Katz, 'Monique Wittig's Materialist Utopia and Radical Critique', Monique Wittig: At the Crossroads of Criticism, GLQ: A Journal of Lesbian and Gay Studies, special issue, Duke University Press, 2007, page 424 ১৯৭৮ সালে আধুনিক ভাষা সমিতির বার্ষিক সম্মেলনে শিরোনাম প্রবন্ধ, "স্ট্রেইট মাইন্ড" পড়ে শোনানো হয়েছিল    সারসংক্ষেপ  ১৯৭৯ সালের এপ্রিলে, বার্নার্ড কলেজের ইভেন্ট "দ্য স্কলার অ্যান্ড দ্য ফেমিনিস্ট কনফারেন্স, দ্য ফিউচার অফ ডিফারেন্স"-এ উইটিগ তাঁর প্রবন্ধ "দ্য স্ট্রেইট মাইন্ড" পড়ে শোনান। সকালের মূল বক্তব্য হিসেবে এটি পরিবেশিত হয়েছিল। প্রবন্ধটি ফরাসি ভাষায় কোয়েশ্চেনস ফেমিনিস্টেস-এ প্রকাশিত হয়েছিল। সেখানে যৌথ সম্পাদকদের মধ্যে উইটিগ অন্তর্ভুক্ত ছিলেন। "লেসবিয়ান প্রশ্ন" নিয়ে বিতর্কে এই সমষ্টি বিভক্ত হয়ে যায়। যার ফলে সম্পাদকীয় সমষ্টির বিলুপ্তি ঘটে এবং প্রকাশনার সমাপ্তি ঘটে।Shaktini, Namascar, ed. On Monique Wittig: Theoretical, Political, And Literary Essays (University of Illinois Press, 2005). . page 9. এটি ফেমিনিস্ট সংখ্যায় ইংরেজিতেও প্রকাশিত হয়েছে।"The Straight Mind.' Feminist Issues 1. no. 1 (Summer 1980): 108-111.  ১৯৭৯ সালের সেপ্টেম্বরে, নিউ ইয়র্ক বিশ্ববিদ্যালয়ে অনুষ্ঠিত "দ্বিতীয় লিঙ্গের ৩০তম বার্ষিকী সম্মেলনে"  "ওয়ান ইজ নট বর্ন আ ওম্যান" বক্তৃতাটি  প্রদত্ত হয়। এর মাধ্যমে  লেসবিয়ানদের জন্য সিমন দ্য বোভোয়ার নারীবাদী রাজনৈতিক দৃষ্টিভঙ্গির ফলাফল তুলে ধরেন। Brad Epps and Jonathan Katz, 'Monique Wittig's Materialist Utopia and Radical Critique', Monique Wittig: At the Crossroads of Criticism, GLQ: A Journal of Lesbian and Gay Studies, special issue, Duke University Press, 2007, page 438 উইটিগ লিখেছেন মনে করা হয় "লেসবিয়ানস আর নট উইমেন" (লেসবিয়ানরা নারী নন) এই ধারণার অধীনে "নারী" শব্দটি পুরুষদের দ্বারা সংজ্ঞায়িত করা হয়েছে।Brad Epps and Jonathan Katz, 'Monique Wittig's Materialist Utopia and Radical Critique', Monique Wittig: At the Crossroads of Criticism, GLQ: A Journal of Lesbian and Gay Studies, special issue, Duke University Press, 2007, page 425 অধিকন্তু, তিনি লেসবিয়ানদের পলাতক ক্রীতদাসের সাথে তুলনা করেন। Monique Wittig, 67, Feminist Writer, Dies, by Douglas Martin, January 12, 2003, New York Times  "দ্য ট্রোজান হর্স" তাঁর সাহিত্যের তত্ত্বকে "যুদ্ধের যন্ত্র" হিসেবে ব্যাখ্যা করে,Brad Epps and Jonathan Katz, 'Monique Wittig's Materialist Utopia and Radical Critique', Monique Wittig: At the Crossroads of Criticism, GLQ: A Journal of Lesbian and Gay Studies, special issue, Duke University Press, 2007, page 442এটি ছিল জিল দ্যলোজের প্রতিধ্বনি। Alice Jardine, 'Thinking Wittig's Differences; "Or, Failing That, Invent"', Monique Wittig: At the Crossroads of Criticism, GLQ: A Journal of Lesbian and Gay Studies, special issue, Duke University Press, 2007, page 459   তথ্যসূত্র   বিষয়শ্রেণী:১৯৯২-এর বই
মুঘল সম্রাট  শাহজাহান মুঘল সাম্রাজ্যের শাসক ছিলেন যিনি ১৬২৮ খ্রিষ্টাব্দ থেকে ১৬৫৮ খ্রিষ্টাব্দ পর্যন্ত ভারত উপমহাদেশ শাসন করেছেন তিনি শাহজাহানাবাদ  (বর্তমান  দিল্লি) সপ্তম শহরটি নির্মাণ করেন। এই শহরটির নামকরণ করা হয়েছিল শাহজাহানাবাদ ১৬৩৮ সাল পর্যন্ত এটিই ছিল মুঘল সাম্রাজ্যের রাজধানী। এই শহরটি এখন ‘পুরনো শহর’ বা ‘পুরনো দিল্লি’ নামে পরিচিত।লাল কেল্লা একটি ইউনেস্কো বিশ্ব ঐতিহ্যবাহী স্থান। এখানেই স্বাধীনতা দিবস উপলক্ষ্যে ভারতের প্রধানমন্ত্রী ভাষণ দেন। ১৭০৭ সালে আওরঙ্গজেবের মৃত্যুর পর মুঘল সাম্রাজ্যের অবনতি সূচিত হয়।১৭৩৯ সালে কারণালের যুদ্ধে নাদির শাহের বাহিনীর কাছে মুঘলরা পরাজিত হয়। এসময়  শাহজাহানাবাদ লুন্ঠিত হয়। পরের শতাব্দীতে মুঘল শক্তি ক্রমান্বয়ে সীমিত হয়ে পড়ে এবং শেষ মুঘল সম্রাট দ্বিতীয় বাহাদুর শাহের কর্তৃত্ব শুধু শাহজাহানাবাদ শহরে সীমাবদ্ধ হয়ে পড়ে।  বিষয়শ্রেণী:মুঘল সাম্রাজ্য
তেজখালী বাংলাদেশের ব্রাহ্মণবাড়িয়া জেলার অন্তর্গত বাঞ্ছারামপুর উপজেলার একটি ইউনিয়ন।   আয়তন  তেজখালী ইউনিয়নের আয়তন ৩,৩৩৬ একর (১৩.৫০ বর্গ কিলোমিটার)।   জনসংখ্যার উপাত্ত  ২০১১ সালের আদমশুমারি অনুযায়ী তেজখালী ইউনিয়নের মোট জনসংখ্যা ২১,৮৯৩ জন। এর মধ্যে পুরুষ ১০,০৪৮ জন এবং মহিলা ১১,৮৪৫ জন। মোট পরিবার ৪,৪৩৮টি। জনসংখ্যার ঘনত্ব প্রতি বর্গ কিলোমিটারে প্রায় ১,৬২২ জন।   ইতিহাস    অবস্থান ও সীমানা  বাঞ্ছারামপুর উপজেলার উত্তর-পূর্বাংশে তেজখালী ইউনিয়নের অবস্থান। এ ইউনিয়নের দক্ষিণে দড়িকান্দি ইউনিয়ন ও ছয়ফুল্লাকান্দি ইউনিয়ন; পশ্চিমে পাহাড়িয়াকান্দি ইউনিয়ন; উত্তরে পাহাড়িয়াকান্দি ইউনিয়ন ও নবীনগর উপজেলার ছলিমগঞ্জ ইউনিয়ন এবং পূর্বে নবীনগর উপজেলার বড়িকান্দি ইউনিয়ন, ছলিমগঞ্জ ইউনিয়ন ও শ্যামগ্রাম ইউনিয়ন অবস্থিত।   প্রশাসনিক কাঠামো  তেজখালী ইউনিয়ন বাঞ্ছারামপুর উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম বাঞ্ছারামপুর থানার আওতাধীন। এটি জাতীয় সংসদের ২৪৮নং নির্বাচনী এলাকা ব্রাহ্মণবাড়িয়া-৬ এর অংশ।   শিক্ষা ব্যবস্থা  ২০১১ সালের আদমশুমারি অনুযায়ী তেজখালী ইউনিয়নের সাক্ষরতার হার ৪৪.২%।   তেজখালী ইউনিয়ন উচ্চ বিদ্যালয়। প্রতিষ্ঠা:১৯৬৭ খ্রি.।   যোগাযোগ ব্যবস্থা    খাল ও নদী  তিতাস নদী   হাট-বাজার  বিষ্ণুরামপুর বাজার   দর্শনীয় স্থান  ১। বিষ্ণুরামপুর বড় ব্রিজ= ২। ক্বারী শাহ মাজার ৩। রহুল আমিন শাহ মাজার   জনপ্রতিনিধি    আরও দেখুন   বাঞ্ছারামপুর উপজেলা  বাঞ্ছারামপুর থানা  ব্রাহ্মণবাড়িয়া জেলা   তথ্যসূত্র    বহিঃসংযোগ   বিষয়শ্রেণী:বাঞ্ছারামপুর উপজেলার ইউনিয়ন
অম্বালিকা দেবী (, ১৮৯৪-১৯৩৬) একজন নেপালি লেখক এবং কবি ছিলেন। তাকে প্রথম নেপালি নারী ঔপন্যাসিক হিসেবে মনে করা হয়। তার উপন্যাস রাজপুত রমণী ১৯৩২ সালে প্রকাশিত হয়।   জীবনী  তিনি ১৮৯৪ সালের ২০ মে (৮ জেষ্ঠা ১৯৫১ বিএস) নেপালের কাঠমান্ডুর মাখন টোলে পিতা এককৃষ্ণ নেপাল এবং মা রত্না কুমারীর ঘরে জন্মগ্রহণ করেন। তিনি এক ধনী পরিবার জন্মগ্রহণ করেন। তার বাবা রানা সরকারের একজন সুব্বা (কর্মকর্তা) ছিলেন। তার নানী দেব কুমারী কৈরালা ছিলেন রাজা পৃথ্বী বীর বিক্রম শাহের ধাত্রী মা। তাকে ছোটবেলা বলা হতো পুতালি ()।  তিনি ৭ বছর বয়সে অম্বিকা প্রসাদ উপাধ্যায়কে বিয়ে করেন। তারপর প্রচলিত রীতি অনুযায়ী তার নাম পরিবর্তন করে অম্বালিকা দেবী রাখা হয়। তিনি পাটনায় নিজের শ্বশুরবাড়িতে চলে যান। তিনি গৃহশিক্ষকদের দ্বারা শিক্ষিত ছিলেন। তিনি ইংরেজি মাধ্যমে শিক্ষা লাভ করেন।  তিনি ১৯৩২ সালে রাজপুত রমণী প্রকাশ করেন। বইটি ১৯৩২ সালের ১ মে (১৯ বৈশাখ ১৯৮৯ বিএস) শেষ হয়েছিল এবং ১৯৩২ সালের সেপ্টেম্বরে এটি বারাণসীর জেনারেল ট্রেডিং কোম্পানি প্রকাশ করেছিল। এটি একজন নারী লেখকের নেপালি ভাষায় লেখা প্রথম উপন্যাস।   ব্যক্তিগত জীবন এবং মৃত্যু  তিনি ১৯০১ সালে ৭ বছর বয়সে ইতিহাসবিদ অম্বিকা প্রসাদ উপাধ্যায়কে বিয়ে করেন। তাদের নিজেদের কোন সন্তান ছিলো না তাই তারা অম্বিকা প্রসাদ উপাধ্যায়ের ছোট ভাই, শারদা প্রসাদ উপাধ্যায়ের ছেলে রাজেশ্বর প্রসাদকেকে ধর্মপুত্র (আধ্যাত্মিক পুত্র) হিসেবে দত্তক নেওয়ার সিদ্ধান্ত নেন। দত্তক নেওয়া হয়েছিল হিন্দু রীতি অনুযায়ী। অম্বালিকা দেবী ১৯৩৬ সালের ১৫ ডিসেম্বর (১ পৌষ ১৯৯৩ বিএস) পাটনায় মারা যান।   কাজ    রাজপুত রমণী (১৯৩২)   তথ্যসূত্র    আরও পড়া      বিষয়শ্রেণী:নেপালি হিন্দু বিষয়শ্রেণী:২০শ শতাব্দীর নেপালি লেখক বিষয়শ্রেণী:১৯৩৬-এ মৃত্যু বিষয়শ্রেণী:১৮৯৪-এ জন্ম